Kazahstanski tenge

**Kazahstanski tenge** ( ); ISO 4217: **KZT**) službena je valuta Kazahstana. Jedan tenge sastoji se na 100 tijina (). U opticaj je uveden 15. novembra 1993. godine zamijenivši rusku rublju po kursu 500 rublji za 1 tenge.

## Historija 
Nako raspada Sovjetskog saveza, većina bivših sovjetskih republika, pokušala je zadržati zajedničku valutu. Tom novčanom politikom su se neki političari nadali održanju ekonomskih odnosa, te dobijanja posebnog statusa u kontaktima sa novoosnovanim državama. Takođe je ideja bila da se područje platnog prometa rublje zadrži, čime bi se pojednostavili trgovinski odnosi bivših sovjetskih republika. Sam raspad Sovjetskog saveza, nije automatski značio i raspad monetarnog sistema. Centralna banka Rusije (CBR) je ovlašćena 1. januara 1992. godine preuzeti Državnu banku Sovjetskog saveza (Госбанк), te je ona nastavila dalje distribuirati novčanice i novčiće rublje u četrnaest nezavisnih nasljednica, koje su važile kao ekspoziture Državne banke SSSR-a u tim sovjetskim republikama. Zadržavanje zajedničke valute zahtjevalo je, zbog poltičke situacije, jak politički konsenzus u pogledu na monetarne i fiskalne ciljeve, te postojanje zajedničke institucije, koja bi minimalnim zakonskim propisima usklađivala ove zahtjeve, posebno u polju
bankovnih i deviznih propisa. Zbog nemirne političke i privredne situacije u tom regionu, ovo je postalo praktički nemoguće. U prvoj polovini 1992. godine postojala je monetarna unija 15 država, koje su koristile rublju kao platežno sredstvo, ali zbog nepostojanja kontrole jedne centralne banke, svaka od država koristila je priliku i prebacivanje ogromnih novčanih iznosa u vidu kredita, što je dovelo do raspada platnog sistema. Neke od država su izdavanjem kupona, pokušale zaštititi svoje tržište od kapitala iz drugih država, a Centralna banka Rusije je reagovala u julu 1992. godine ograničavanjem kreditnog kapitala između Rusije i drugih država. Konačni slom zajedničkog monetarnog sistema, počeo je krajem jula 1993. kada je CBR uvođenjem novih novčanica ruske rublje, ograničila vrijednost ove rublje samo na teritoriju Rusije. Zbog toga su i ostale države, preostale u ovoj grupi, napuštale rublju kao valutu i počinjali uvoditi svoje nove valute. Tako je 12. novembra 1993. ukazom predsjednika Kazahstana odlučeno da se uvedi nacionalna valuta, a 15. novembra je zvanično uvedena i tenge je zamjenjenio rusku rublju. Taj je dan proglašen za *Dan nacionalne valute Republike Kazahstan*. Prve novčanice štampane su u Velikoj Britaniji, a prvi novčići kovani su u Njemačkoj. Od 1995. godine tenge se tiska u Kazahstanu.

### Etimologija 
Riječ *tenge* u kazaškom, kao i u većini turkijskih jezika, označava mjeru za težinu te sliči porijeklu imena drugih valuta kao funta, lira ili peso, slično kao i ruska riječ za novac *деньги*, koja vuče korijen iz staroturskog jezika.

### Simbol 
80px|mini|desno|Novi simbol kazahstanskog tengea
U jesen 2006. Nacionalna banka Kazahstana (NBK) raspisala je konkurs za novi simbol kazahstanskog tenga. Na konkurs je došlo preko 30.000 prijedloga. 20. marta 2007. godine NBK je odobrila novi simbol tenga, koji predstavlja latinično veliko slovo T sa dvostrukom vodoravnom linijom, a idejno rješenje bilo je djelo dvojice dizajnera iz Almatija Vadima Davidenka i Sanžara Amirkanova, koji su podijelili nagradu od 1 miliona tenga (po tadašnjem kursu otprilike 8.000 dolara) i titulu *"roditelja"* tenge simbola  Znak je 2008. godine u Unicode kodiran kao `U + 20B8`

## Kovanice 
### Prva serija 
Prva serija novčića iskovana je 1993. godine sa nominalnim vrijednostima 2, 5, 10, 20 i 50 tijina, te 1, 3, 5, 10 i 20 tenga.  Novčići od 20 tenga su se izdavali povodom nekih posebnih događaja. Postojali su još srebrnjaci sa nominalom vrijednošću od 50 tenga.

### Druga serija 
Nova, druga serija novčića iskovana je 1997. godine i novčići sa nominalnom vrijednošću u tijinima nisu kovani. Serija sadržava novćiće sa apoenima od 1, 2, 5, 10, 20 i 50 tenga, a 2002. godine iskovan je novčić od 100 tenga, te zamijenio novčanicu od 100 tenga, koja je povučena iz opticaja. Novi novčić od 20 tenga pušten je u opticaj 2005, a legura novčića niže vrijednosti promijenjena je 2013. godine. Ovi novčići su trenutno u opticaju.

## Novčanice 
### Prva serija 
Nacionalna banka Kazahstana je 15. novembra pustila u opticaj novčanice u apoenima 1, 2, 5, 10, 20 i 50 tijana, 1, 3, 5, 10, 20 i 50 tenga; Novčanica od 100 tenga uslijedila je nedugo kasnije, a 1994. novčanice od 200 i 500 tenga. Novčanice u apoenima od 2000 tenga puštena je 1996, od 5.000 tenga 1999. i od 10.000 tenga 28. jula 2003. Novčanice od 500 tenga su na poleđini imale primjedbu o kažnjivosti krivotvorenja, kao i nominalnu vrijednost na ruskom jeziku, dok je prednja strana bila na kazaškom jeziku.

### Treća serija 
Nacionalna banka Kazahstana izdala je novu seriju novčanica počevši od 2011. godine, kada je u opticaj puštena novčanica od 5.000 tenga. Slijedeće godine uslijedila su novčanica od 2.000 i 10.000 tenga, a 2014. novčanica od 1.000 tenga.

## Kurs 
## Također pogledajte 
## Reference 
## Vanjski linkovi 
* Novčanice u Kazahstanu, kazcoins.com
* Novčanice u Kazahstanu, bis-ans-ende-der-welt.net

Kategorija:Ekonomija Kazahstana
Kategorija:Azijske valute
Kategorija:Valute uvedene u 1993.
Kategorija:Valute u optjecaju
Kategorija:Evropske valute